विटामिन सी (), जेकरा के एस्कॉर्बिक एसिड आ एस्कार्बेट के नाँव से भी जानल जाला, एक किसिम के विटामिन हवे जे कई तरह के खानपान के चीजन में पावल जाला, मनुष्य आ अउरी कई किसिम के जीवधारी सभ के सेहत खातिर जरूरी होला। भोजन के अलावा ई अलगा से भी लिहल जा सके ला, दवाई के रूप में चाहे इंजेक्शन के रूप में। मुख्य रूप से मनुष्यन में एकरे कमी के चलते स्कर्वी रोग होला जेकरा से बचाव खातिर या एकरे इलाज में विटामिन सी दिहल जाला। विटामिन सी बहुत जरूरी पोषक तत्व हवे जे टिशू सभ के रिपेयर होखे में आ कुछ न्यूरोट्रांसमीटर सभ के एंजाइमिक निर्माण में जरूरी होला।